b'\n_START_ARTICLE_\nVrnik\n_START_PARAGRAPH_\nVrnik je majhen oto\xc4\x8dek z istoimenskim zaselkom v Jadranskem morju. Pripada Hrva\xc5\xa1ki._NEWLINE_Vrnik le\xc5\xbei pred vhodom v zaliv Ra\xc4\x8di\xc5\xa1\xc4\x87e v vzhodnem delu Pelje\xc5\xa1kog kanala pred vzhodno obalo Kor\xc4\x8dule, od katere je oddaljen okoli 0,5 km._NEWLINE_Njegova povr\xc5\xa1ina meri 0,282 km\xc2\xb2. Dol\xc5\xbeina obalnega pasu, na katerem je nekaj manj\xc5\xa1ih pla\xc5\xbe, je 2,3 km. Najvi\xc5\xa1ji vrh je visok 46 mnm. Zahodni del oto\xc4\x8dka lo\xc4\x8duje od Kor\xc4\x8dule do 5 m globok preliv. Na severnem delu oto\xc4\x8dka, kjer je tudi zaselek, je manj\xc5\xa1i pomol, dolg 12 m. Globina morja pri pomolu je okoli 2 m._NEWLINE_Vrnik je znan po kvalitetnem kamnu, belem marmorju. Prav iz tega marmorja so bile zgrajene \xc5\xa1tevilne pala\xc4\x8de v Dubrovniku, Benetkah, kot tudi deli Cerkve svete Modrosti (Hagia Sophia) v Carigradu in Bele hi\xc5\xa1e v Washingtonu. V edinem oto\xc5\xa1kem zaseleku, ki ima majen pomol, \xc5\xbeivi le nekaj deset prebivalcev. Le ti se najve\xc4\x8d ukvarjajo predvsem s kamnose\xc5\xa1tvom.'